רומן בוצ'אצקי

רומן "רומס" בוצ'אצקי (נולד ב-31 באוגוסט 1986) הוא במאי, מעצב אמנותי, מפיק ועורך וידאו ישראלי. מוכר עקב הפקותיו לקליפים לאמנים ישראלים, בין היתר לצמד המצליח סטטיק ובן-אל תבורי והשפעתו על תעשיית המוזיקה והקליפים בישראל.

ביוגרפיה

בוצ'אצקי נולד בעיר טשקנט שבאוזבקיסטן הסובייטית דאז (בברית המועצות לשעבר). בשנת 1990 עלה לישראל עם משפחתו שהתיישבה ביפו. למד בתיכון "שבח מופת" בתל אביב וסיים בשנת 2004. עם סיום לימודיו פנה ללימודי פרסום ושיווק בבית הספר של חברות הפרסום והדיגיטל - "הבצפר". בשנת 2013 השלים לימודי תואר ראשון בעיצוב במסלול האקדמי המכללה למנהל.

בשנת 2014 ייסד בוצ'אצקי את המכינה האקדמית לעיצוב 360 במסלול האקדמי המכללה למנהל, ומאז הוא גם משמש כמרצה בבית הספר לעיצוב וחדשנות ובביה"ס לתקשורת במכללה בתחום העיצוב לשידור והטלוויזיה.

בשנת 2016 סיים לימודי תואר שני בעיצוב חדשנות ויזמות, במסלול האקדמי המכללה למינהל.

בוצ'אצקי הוא הבעלים של חברת הפקות והסטודיו "ROMS" העוסק בהפקות מדיה המשלבות וידאו ועיצוב. במסגרת הסטודיו הפיק בוצ'אצקי וידאו-קליפים לאמנים ישראלים רבים, בהם: אליעד נחום, סטטיק ובן-אל תבורי, איזי (ארז שרון), קפה שחור חזק, עברי לידר, שרית חדד, נועה קירל, יהונתן מרגי ועוד.

בנוסף, בוצ'אצקי הבעלים של בית הפוסט - סטודיו WAY. הסטודיו בין היתר אחראי על עריכה של פרסומות רבות וקידום המופעים הבינלאומיים בישראל בשיתוף פעולה עם לייב ניישן אנטרטיינמנט ישראל וקידם בין היתר את המופעים של מארון 5, בריטני ספירס, אירוסמית', ג'ייסון דירולו, ליל דיקי, גאנס אנד רוזס, אלאניס מוריסט, אנריקה איגלסיאס, בקסטריט בויז, מרטין גריקס, אוונג'ד סבן פולד, פט שופ בויז ועוד.

בין הפרסומות הבולטות שביים רומן בוצ'אצקי היו לחברות כגון: 

מילקי עם נס וסטילה, דלתא עם אליאנה תדהר ולי בירן. דמרי נדל"ן עם עידן עמדי. בנק מזרחי טפחות עם דביר בנדק וחן אמסלם-זגורי עם אורחים כגון: עדי חבשוש, החטוף נסרין קדרי, שגיא דקן-חן. כריות עם אגם בוחבוט. פמינה עם בר רפאלי. אלפרו של שטראוס עם עדן חסון. אופטיקנה עם עומר אדם, יעל שלביה וקרן פלס. פרסומות לחברת התקשורת YES עם נועה קירל ואמיר שורוש. פרטנר עם אילן פלד וסטטיק. אייס עם רותם כהן. תה ויסוצקי עם אניה בוקשטיין, עמוס תמם ואנה זק. קסטרו עם שלומית מלכה. קניוני עופר עם יובל שרף. לאומי עם יובל סגל (1971), קרן מור ושחר חסון. לבמבה וביסלי של אסם עם איתי לוי. גוגל. פייסבוק. מכבי. מפעל הפיס. יילו פז. רנואר. יופלה. כאל - כרטיסי אשראי לישראל עם עברי לידר, מארק איווניר, ואנה זק. רכבת ישראל, קבוצת גולף א.ק. עם אופירה אסייג, יעל אלקנה וצחי הלוי לחברת פוקס. BYD עם שחר סאול ואדר גולד. קק"ל ועוד.

רומן בוצ'אצקי הוא מנהלו האומנותי של הזמר והיוצר שחר סאול.

קליפים שביים והפיק
היצירה הבולטת הראשונה של בוצ'אצקי הוא הקליפ I'm Jewish And You Know It, שיצא בשנת 2011 ומהווה פרודיה על השיר Sexy and I know it של צמד הראפרים LMFAO. הקליפ זכה למעל 16,000,000 צפיות ביוטיוב.

עבודות לפי אמנים

פרסים והישגים מקצועיים

הקליפ 'תחנונים' של הזמר סטטיק זכה במספר פרסים בינלאומיים לשנת 2023:
London Independent Film Awards (זוכה בקליפ הטוב ביותר)
Cannes Continental Film Festival (מועמד לקליפ הטוב ביותר)
Indian International Short Film Festival Awards (זוכה בקליפ הטוב ביותר)
AFIN International Film Festival (זוכה בקליפ הטוב ביותר)
הקליפ 'דז'ה וו' של הזמרת נועה קירל זכה במספר פרסים בינלאומיים לשנת 2023:

Toronto International Music Video Festival (זוכה בקליפ עם העריכה הכי טובה)
Phoenix Shorts Festival (הקליפ הטוב ביותר)
CouchFF Fall 2023 Edition (מועמד לקליפ הטוב ביותר)

הקליפ "Thought about that" של הזמרת נועה קירל זכה בכמה פרסים בינלאומיים לשנת 2022:
 World film carnival - Singapore.
 ARFF Barcelona
 Lift-Off Sessions Global Network 2022 Sessions
 One Earth Awards
 Kerala Short Film Festival
 Festival Del Cinema Di Cefalu
 Pune Short Film Festival
 Bucharest film awards
 Bristol Independent Film Festival
הקליפ פעמון של הזמרת נועה קירל זכה בכמה פרסים בינלאומיים לשנת 2022:
 South Shore Film Festival
 ART FILM AWARDS
הקליפ WTF של הזמרת עדן בן זקן זכה בפרס הבינלאומי לשנת 2022:
 Virgin Spring Cinefest
השיר והקליפ דובשנייה של הזמר שחר סאול, אגם בוחבוט ונורוז זכה בשיר השנה של כאן גימל

בדצמבר 2020 הקליפים חביב אלבי וזוט עני נכנסו ל-רשימת עשרת הקליפים הנצפים והטרנדיים ביותר בישראל 2020 ע"פ נתוני יוטיוב.

באוקטובר 2020 זכתה במקום הראשון בפרס קקטוס הזהב TV הפרסומת שביים בוצ'אצקי למותג "אייס" בכיכובו של רותם כהן, והפרסומת הזכורה ביותר במדד גלובס בחודש זה.

ביולי 2020 זכתה במקום השלישי בפרס קקטוס הזהב TV הפרסומת שביים בוצ'אצקי למותג תה ויסוצקי בכיכובה של אניה בוקשטיין.

על בימוי והפקת הקליפ "מתגעגעת" של הזמר נתן גושן מועמד בחודש דצמבר 2019 בחצי הגמר לפרס 'הקליפ הטוב ביותר' בפסטיבל הבינלאומי: "Lost Angeles CineFest".

על בימוי והפקת הקליפ "באתי לחלום" של הזמר נתן גושן מועמד בחודש ספטמבר 2019 בחצי הגמר לפרס 'הקליפ הטוב ביותר' בפסטיבל הבינלאומי: "MoziMotion".

על בימוי והפקת הקליפ 'הכל לטובה' מועמד בחודש יוני 2018 לפרס 'הקליפ הטוב ביותר' בפסטיבל הצרפתי: Paris Play Film Festival.

על בימוי והפקת הקליפ 'זהב' של הזמרים סטטיק ובן-אל תבורי זכה בוצ'אצקי בחודש פברואר 2017 בפרס 'הקליפ הטוב ביותר' בפסטיבל הבינלאומי:Calcutta International Cult Film Festival.

בדצמבר 2017 הגיעו שני קליפים של סטטיק ובן-אל תבורי בבימויו של בוצ'אצקי לדירוג Rewind 2017 של יוטיוב - לרשימת עשרת הקליפים הנצפים ביותר בישראל לשנת 2017: "טודו בום" (מקום ראשון), "זהב" (מקום שני).

בדצמבר 2016 הגיעו שלושה קליפים של סטטיק ובן-אל תבורי בבימויו של בוצ'אצקי לדירוג Rewind 2016 של יוטיוב - לרשימת עשרת הקליפים הנצפים ביותר בישראל לשנת 2016: "סלסולים" (מקום ראשון), "כביש החוף" (מקום שני) ו"סתם" (מקום חמישי).

הקליפ 'נוסע' של הזמר אליעד נחום זכה בוצ'אצקי בספטמבר 2016 בכמה פרסים:
Canadian Diversity film festival
The NYC Indie Film Awards
Hollywood International Moving Pictures Film Festival
WorldFest-Houston International Film & VideoFestival
מועמד לפרס הווידאו-קליפ הטוב ביותר לשנת 2017, בפסטיבל הקנדי הבינלאומי:Toronto Independent Film Award

קישורים חיצוניים

אתר הבית של סטודיו ROMS
רומן בוצ'אצקי באתר המסלול האקדמי המכללה למנהל
מי עומד מאחורי הקליפים של הכוכבים הכי גדולים בישראל?, אתר ynet, 24 במרץ 2022.
כתבה על הסרטון הוויראלי I'm Jewish And You Know It, באתר The Daily Dot, 17 בנובמבר 2011 

 ראיון במועדון תרבות, ערוץ כאן 11 עם דפנה לוסטיג ואסתר ראדה, 21 בנובמבר 2017
 גיא פינס, סטטיק נאבק בפחד גבהים, באתר מאקו, 9 בנובמבר 2017


 הערות שוליים 

קטגוריה:במאים ישראלים
קטגוריה:מפיקים ישראלים
קטגוריה:עורכים ישראלים
קטגוריה:מעצבים ישראלים
קטגוריה:בוגרי התיכון להייטק ואומנויות ע"ש שמעון פרס תל-אביב
קטגוריה:בוגרי המסלול האקדמי המכללה למינהל
קטגוריה:ישראלים ילידי אוזבקיסטן
קטגוריה:עולים בשנות ה-1990
קטגוריה:ישראלים שנולדו ב-1986